На всяко яйце в магазина има червен печат с цифров код. Ето какво означава кодът.
Код 0 – яйца от кокошки, отглеждани в биологично земеделие
Код 1 – яйца от кокошки, свободно отглеждане, с достъп до открити пространства
Код 2 – яйца от кокошки, подово отглеждане
Код 3 – яйца от кокошки, клетъчно отглеждане
Понятието „свободни кокошки” не гарантира „щастието”, свободата им и качеството на яйцата. То просто означава, че през деня птиците са на открито и разполагат с 4 кв. м. за разходки. Но въпреки чистия въздух, те могат да бъдат третирани с медикаменти профилактично, почвата можеда бъде обработвана с пестициди и химични добавки, а храната на кокошките може да съдържа ГМО.
Биологичното отглеждане гарантира, че кокошките са отглеждани по естествен начин, в хармония с природата. Хранят се само с био храна, не се третират превантивно с медикаменти и не са затворени в клетки. Почвата,върху която се разхождат, не се обработва с пестициди или химични добавки.
Всичко това е определящо за качеството на яйцето, което – вари го, печи го, но си остава един от най-добрите и ценни продукти, скоито можем да се храним.